A BIZOTTSÁG 585/2009/EK RENDELETE
(2009. július 6.)
a Szerződés I. mellékletében nem szereplő áruk formájában exportált egyes mezőgazdasági termékekre adott export-visszatérítésekkel kapcsolatos visszatérítési bizonyítványokra vonatkozó rendkívüli intézkedésekről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 8. cikke (3) bekezdésének első albekezdésére,
mivel:
(1)
A 3448/93/EK tanácsi rendeletnek a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer és az ilyen visszatérítések összegének megállapítására szolgáló szempontok tekintetében történő végrehajtásáról szóló, 2005. június 30-i 1043/2005/EK bizottsági rendelet (2) úgy rendelkezik, hogy a 33. cikk a) pontja vagy a 38a. cikk szerint legkésőbb november 7-én igényelt visszatérítési bizonyítvány a rá vonatkozó kérelem hónapját követő tizedik hónap végéig érvényes.
(2)
Az 1043/2005/EK rendelet úgy rendelkezik, hogy a viszszatérítési bizonyítvány kiállítása kötelezi a jogosultat, hogy a visszatérítési bizonyítvány érvényességi ideje alatt exportált árucikkekre vonatkozóan azzal az összeggel azonos mértékű visszatérítését igényeljen, mint amelyre a bizonyítványt kiállították.
(3)
Amennyiben a visszatérítés igénylésének kötelezettsége nem teljesült, a biztosítéknak a visszatérítési bizonyítványban feltüntetett összeg 95 %-a, valamint a ténylegesen igényelt összeg közötti különbözettel egyenlő részét vissza kell tartani. A 2009-es költségvetési időszakban a gazdasági és pénzügyi válságnak a harmadik országok piacára gyakorolt hatása miatt a Szerződés I. mellékletében nem szereplő árukra 2008. október 1-jétől történő felhasználásra kiadott egyes viszszatérítési bizonyítványok tíz hónapos érvényessége nagyfokú kockázatot és bizonytalanságot rejt magában a piaci szereplők számára. Ez a fokozott bizonytalanság szinte valamennyi olyan kivitelt érint, amelyre a visszatérítési bizonyítványt 2008. október 1-jétől történő felhasználásra adták ki. Az alapvető élelmiszerekhez képest a Szerződés I. mellékletében nem szereplő legtöbb olyan áru, amely export-visszatérítésben részesül, nem alapvető termék, és különösen ki van téve az importőr országokban bekövetkező fogyasztáscsökkenésnek.
(4)
A gazdasági és pénzügyi válság hatása 2008. szeptember végétől vált érezhetővé. A válság miatt azok az exportőrök, akiknek az árujára 2008. október 1-jétől történő felhasználásra, tíz hónapos érvényességgel adtak ki - a tervek szerint 2009. július végéig történő kivitelre vonatkozó - visszatérítési bizonyítványt, most azzal a helyzettel szembesülnek, hogy nem tudják teljes mértékben felhasználni a 2008. október 1-jétől történő felhasználásra kiadott valamennyi visszatérítési bizonyítványt.
(5)
Ennek következtében az exportőrökre gyakorolt hátrányos hatás következményeinek enyhítése érdekében rendelkezni kell arról, hogy az 1043/2005/EK rendelet 39. cikkének (2) bekezdésétől, valamint a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2008. április 23-i 376/2008/EK bizottsági rendelet (3) 40. cikkének (3) bekezdésétől eltérően az 1043/2005/EK rendelet 33. cikkének a) pontja vagy 38a. cikke szerint 2008. július 8. és szeptember 26. között 2008. október 1-jétől történő felhasználásra igényelt visszatérítési bizonyítványok érvényességét meg kell hosszabbítani 2009. szeptember 30-ig.
(6)
A 376/2008/EK rendelet 40. cikke (3) bekezdésének rendelkezései jelen esetben nem alkalmazandók, mivel az érintett visszatérítési bizonyítványok érvényességi idejének meghosszabbítására nem vis maior miatt kerül sor. Ezért kifejezett eltérésre van szükség az 1043/2005/EK rendelet 23. cikkének (3) bekezdésétől, hogy a 376/2008/EK rendelet 40. cikkének (3) bekezdését ne kelljen alkalmazni a jelen esetre.
(7)
Lehetséges, hogy egyes, 2008. július 8. és november 7. között az 1043/2005/EK rendelet 33. cikkének a) pontja vagy 38a. cikke szerint igényelt, tíz hónapos érvényességű visszatérítési bizonyítványokat az 1043/2005/EK rendelet 45. cikkének első bekezdése szerint már e rendelet hatálybalépése előtt visszaküldtek a kibocsátó hatóságnak. Annak érdekében, hogy az említett visszatérítési bizonyítványok valamennyi engedélyese számára biztosított legyen az egyenlő bánásmód, helyénvaló lehetőséget biztosítani a kibocsátó hatóságnak arra, hogy ismételten kibocsássa a már visszaküldött bizonyítványokat vagy azok kivonatait, és visszaállítsa az ezekhez kapcsolódó biztosítékokat.
(8)
Az e rendeletben előírt intézkedések összhangban vannak a Szerződés I. mellékletében nem szereplő feldolgozott mezőgazdásági termékek kereskedelmére vonatkozó horizontális kérdésekkel foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1043/2005/EK rendelet 39. cikke (2) bekezdésének második albekezdésétől és 23. cikkének (3) bekezdésétől eltérően a tíz hónapos érvényességű visszatérítési bizonyítványok esetében a 2008. július 8. és november 7. között az 1043/2005/EK rendelet 33. cikkének a) pontja vagy 38a. cikke szerint igényelt visszatérítési bizonyítványok érvényessége 2009. szeptember 30-ig meghosszabbításra kerül.
2. cikk
A 2008. július 8. és november 7. között az 1043/2005/EK rendelet 33. cikkének a) pontja vagy 38a. cikke szerint igényelt, tíz hónapos érvényességű visszatérítési bizonyítványokat vagy azok kivonatait, amelyeket az 1043/2005/EK rendelet 45. cikkének első bekezdése szerint e rendelet hatálybalépése előtt visszaküldtek a kibocsátó hatóságnak, a kibocsátó hatóság az engedélyes írásbeli kérésére ismételten kibocsátja a visszatérítési bizonyítványon még rendelkezésre álló, fel nem használt összegek tekintetében, miután az engedélyes benyújtotta a megfelelő biztosítékot a kibocsátó hatósághoz.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. július 6-án.